b'\n_START_ARTICLE_\nBronx\n_START_PARAGRAPH_\nBronx [br\xc3\xb3nks] je eno od petih mestnih okro\xc5\xbeij New Yorka, mesta v Zdru\xc5\xbeenih dr\xc5\xbeavah Amerike, ki meri 149 km\xc2\xb2. Je najbolj severno in edino obmo\xc4\x8dje mesta, ki le\xc5\xbei na celini. Vklju\xc4\x8duje tudi nekaj malih otokov, od Manhattna jo lo\xc4\x8di reka Harlem._NEWLINE_Bronx je dobil ime po farmi zgodnjega priseljenca, \xc5\xa1vedskega izseljenca Jonasa Broncka, ki je kupil 2 km\xc2\xb2 veliko posest med reko Harlem in Aquahungom. _NEWLINE_Leta 2003 je v Bronxu \xc5\xbeivelo 1.363.198 ljudi.'